1.-3. märtsini Rootsis Göteborgis toimuvatel Euroopa kergejõustiku sisemeistrivõistlustel võib Eestist ainsa pikema distantsi jooksjana osaleda Tartu ülikooli akadeemilise spordiklubi esindaja Nikolai Vedehin.
"Ainuke reaalne pretendeerija on ilmselt Nikolai Vedehin. Tema sinna saamine sõltub eelneva sisehooaja tulemustest. Tiidrek Nurme plaanidesse võistlus ei kuulu ja teised pole vajalikul tasemel," ütles Jooksuportaalile Eesti kergejõustikuliidu kestvusalade alarühma juht Toomas Tarm.
Möödunud aasta 13. juunil jooksis Vedehin oma hooaja 1500 m parima tulemuse Moskvas, läbides distantsi ajaga 3.44,05. Sellega asus Vedehin Tiidrek Nurme järel hooaja edetabelis teisel kohal.
Sisetingimustes jooksis ta mullu 18. veebruaril Tartus 3.57,59. Vedehini isiklik rekord pärineb aastast 2009. Ajaga 3.41,83 on ta Eesti kõigi aegade edetabelis Enn Selliku järel neljandal kohal.